Ger-mell strizh

Ar ger-mell strizh zo ur ger-mell hag a vez implijet dirak un anv-kadarn pa vez gouvezet eus petra e vezer o kaozeal, pa greder n'haller ket faziañ war an dra pe an den e vezer o komz anezhañ.

Lavaret e vo an den moal, e-lec'h un den moal pa ouzer mat eus piv ez eus kaoz.

Pa seller ouzh ur skeudenn e lavaror da gentañ e weler un den moal, ur chaseour, ur c'hi du (da skouer). Goude-se e vo lavaret an den moal, ar chaseour, ar c'hi du anezho peogwir ec'h anavezer anezho, ha pa'z eo anat n'haller ket faziañ. 

 Troiennoù hep ger-mell strizh 
E troiennoù zo n'implijer ger-mell ebet e yezhoù zo, pa gaver ar ger-mell strizh e troiennoù kevatal e yezhoù all a-wechoù, e galleg alies peurgetket.
E brezhoneg ne vo ket lakaet ger-mell ebet, na strizh nag amstrizh en troiennoù-mañ :
gant ar verb ober : ober skol, kafe, tan,
gant ar verb kaout: kaout amzer da lenn, c'hoant da zañsal, ezhomm da gousket, plijadur o skeiñ, poan o kompren, tro da frikota, digarez da veajiñ.

 Kêr 
Dirak ar ger kêr ne vez ket lakaet ar ger-mell strizh peurvuiañ :
Mont e kêr, ober tro kêr.
Met lavaret e vo :
Ar gêr-mañ. Gwelout: an diskouezañ.

Rummad:Yezhadur ar brezhoneg
Rummad:Rummenn yezhadurel